Jyllandsposten, 1840-01-28
Nyheds-Post. - Det er saare glædeligt stedse at erfare Forøgelsen af de Godseieres Antal, som løsgive det forhadte Hoverie, og hvortil nu Eieren af Wosnæsgaard, Hr. Kammerjunker, Commandeurcapt. Krieger, ligesom Eieren af Lyngbygaard, have sluttet sig, og hvad der ganske sikkert i de paafølgende Aar endnu vil betydeligen forstærke saadanne Exempler er, at de allerede for flere Aar siden hoveriefrie Godser overalt selv for Godseierne opvise de heldigste Følger. De endog saare betydelige Fordele, der komme de Herregaardssmarker tilgode, som drives med egen Kraft, er fornemmeligen selve Sædemarkernes ulige bedre Behandling, idet den frodigere Vegetation saa uendelig meget er afhængig af Agerfurens tilbørlige Dybde og Bredde, hvorpaa Hoveriedriften intet Hensyn kunde tage, ved somoftest med flere, ja mange, Plove i een Ager at foretage en saa ueensartet Pløining, at den kyndige Landmand maatte grue ved sligt Jaskerie, hvoraf Følgen stedse var Tilbageslag i Avlen. Gjødningens Udførelse paa et Par Dage af det samlede Hoverie var unægtelig en Behagelighed for Godseieren, men dette Afsavn har man nu vidst herligt Raad imod, ved successive omVinteren paa Frosten at udkjøre Møddingerne i Dynger paa Brakmarkerne, uden saaledes dermed at være besværet i den travle Sommertid. Først ved at være befriet for Hoveriet kan Godseieren derfor opperere som tænkende Landmand paa sin Eiendom, idet han med frie Hænder kan give hver Mark især den Cultivering, denne ifølge Jordsmon, Leie m. m. udkræver, ei at tale om, at han efter Hoveriets Frigivelse selv bliver frigiven for den efter Hoverieforeningen contractmæssige Sædfølge, der meget ofte i høi Grad generede selve Godseieren. - En Jndskrænkning i det Mindre som den, hvor Majestæten endog i Hofkjøkkenet afskaffer alle Kokke og paa den tarveligste Maade alene Dagen forud lader bestille de for Hoffet fornødne Couverts, lader tilvisse ogsaa i det Større haabe de meest indgribende Forandringer. At de kongelige Havers Vedligeholdelse tidligere har kostet Landet svære Penge, er bekjendt, endskjøndt man intetsteds har seet disse Udgivter specificerede. Saavidt vides, var det alene Kongens Have i Kjøbenhavn, Frederiksberg have og Hirschholms Have, som stedse skiftedes til at levere Grønsager til Kongens Kjøkken, som daglig med flere Vogne, efter Tour, bleve afhentede. Vist er det, at ere de øvrige Serveringer, med samt Vine, i samme Forhold som Grønsager daglig udleverede, maa Hofkjøkkenet have kostet enorme Summer. Den i sin Tid ved Kongens Have ansatte Hofgartner Lindegaard, bekjendt for sine udbredte Kundskaber i sit Fag, skal ofte have beklaget sig over den Sværm af Hoffolk, som bleve bespiste af hans Kjøkkenhave. Mandens Ligefremhed og Sandhedskjærlighed lod ham derfor ofte støde an mod een eller anden høi Herre, som han mulig kan have nægtet den forlangte Kjøkkengunst. Lindegaard skal derfor ofte ved Hoffet være bleven omtalt med Haan af adskillige Hoffolk. Dette gik, ifølge hans egen Fortælling, engang endog saavidt, at man ved Kongens Bord, for over en Snees Aar siden, ved at omtale de udmærkede Viindruer, hvormed Lindegaard opvartede Hoffet, vilde paastaae, at saadant ei kunde geraade Lindegaard til Hæder, da denne, istedetfor selv at producere dem, i dyre Domme forskrev dem fra Frankrig. Jkke længe efter indfandt Hs. Maj. Dronningen sig personlig i LindegaardsOrangerie og Drivhuus, og uden derom at lade sig forlyde, bemærkede Linde gaard dog altforvel Hendes Længsel efter at erfare Sammenhængen med Druerne, hvis uforlignelige Klaser Hun til sin store Forundring fandt in natura oppelskede paa den vindskibelige Mands egne Ranker. Da Lindegaard kort efter af en Vennehaand erfarede hiin Samtale om hans franske Druer, gik der et Lys op for ham - men hvad der dengang smertede ham meest, var de mange uværdige Munde der fortærede hans Hænders Værk, og de Tønder Guld, Landet paa denne Maade tabte Ifølge nærværende Konges Forholdsregel vil derfor Kongens Have sikkerlig nu alene kunne forsyne Kjøkkenet, hvorved de andre Kjøkkenhaver muligen blive bortforpagtede til Jndtægt for Staten.